पीवी सिंधु डेनमार्क ओपन सुपरसीरीज प्रीमियर बैडमिंटन टूर्नामेंट में उपविजेता रही-(20-OCT-2015) C.A
Posted by Ankush Kumar at 1:15 PM | Tuesday, October 20, 2015
भारत की महिला बैडमिंटन खिलाड़ी पीवी सिंधु 18 अक्टूबर 2015 को डेनमार्क ओपन सुपरसीरीज प्रीमियर बैडमिंटन टूर्नामेंट के महिला एकल वर्ग के फाइनल में चीन की ली जुइरुई से हार गईं. ओडेंस, डेनमार्क में आयोजित फाइनल मैच में चीन की ओलंपिक चैंपियन ने सिंधु को सीधे सेटों 21-19 21-12 में हराया.
इससे पहले सिंधु ने सेमीफ़ाइनल में विश्व और यूरोपियन चैम्पियन स्पेन की केरोलीना मारिन को 1 घंटे 15 मिनट के समय में 21-15, 18-21, 21-17 से हराकर टूर्नामेंट के फाइनल में प्रवेश किया.
अब तक केवल दो भारतीय प्रकाश पादुकोण और सायना नेहवाल क्रमश: वर्ष 1980 और 2012 में पुरुषों और महिलाओं के एकल वर्ग में डेनमार्क ओपन का खिताब जीत चुके हैं.
डेनमार्क ओपन सुपरसीरीज प्रीमियर बैडमिंटन टूर्नामेंट
डेनमार्क ओपेन, जिसे पहले डैनिश ओपेन के नाम से भी जाना जाता था, 650000 डॉलर इनामी राशि वाली एक वार्षिक बैडमिंटन प्रतियोगिता है, जिसका आयोजन डैनमार्क्स बैडमिंटन फोर्बंड द्वारा डेनमार्क में होता है. यह प्रतियोगिता वर्ष 1935 में प्रारंभ हुई थी.
Subscribe to: Post Comments (Atom)
awa_Deva eng_Latn awa_Deva awa_Deva awa_Deva awa_Deva awa_Deva eng_Latn